حرم حضرت زینب پر شامی دھشت گردوں کا راکٹ سے حملہ، دفتری امور کے ذمہ دار شھید

خبر کا کوڈ: ۵۶۶۸

تاریخ: ۲۰ مهر ۲۰۱۳ - ۰۱:۴۴

رسا نیوز ایجنسی – حرم حضرت زینب پر شامی دھشت گردوں کے راکٹ حملہ کے نتیجہ میں حرم کے دفتری امور کے ذمہ دار شھید اور متعدد زائرین زخمی ہوگئے ۔

رسا نیوز ایجنسی کی المادین سے رپورٹ کے مطابق،  شامی دہشتگردوں نے رسول اسلام کی نواسی حضرت زینب (س) کے حرم پر راکٹوں سے حملہ کیا، اس حملہ میں حرم میں دفتری امور کے ذمہدار انس رومانی شھید اور متعدد زائرین زخمی ہوگئے  ۔

اس رپورٹ کے مطابق، شامی دارالحکومت دمشق کے نواح میں سرکاری فوج اور شامی دھشت گرودں کے مابین ہونے والی لڑائی میں دہشتگردوں نے حرم حضرت زینب (س) کے کی جانب راکٹ برسائے، ایک راکٹ حرم کے احاطے میں پھٹا جس سے حرم کے دفتری امور کے انچارج انس رومانی شہید اور متعدد زائرین زخمی ہوگئے۔

دھشت گردوں کے راکٹ حملے کے بعد حرم حضرت زینب سلام اللہ علیھا میں امدادی کارروائیاں جاری ہیں ۔

اس حملہ کے بعد عوامی دفاعی گروہوں نے حجیرہ علاقہ میں دھشت گردوں پر حملہ کر کے متعدد دھشتگردوں کو زخمی کردیا ۔

واضح رہے کہ ابھی تک اس حادثہ کی تفصیلی رپورٹ سامنے نہیں اسکی ہے مگر بعض رپورٹس اس بات کی بیان گر ہیں کہ حرم کو کسی قسم کا نقصان نہیں پہونچا ہے ۔